Τόπος Τεχνών Χώρα

Συναυλία Λιζέτα Καλημέρη
2020-07-27 21:30 (Europe/Moscow)
Μαζί της ο Θωμάς Πέτρου

Η Λιζέτα Καλημέρη συλλέγοντας με συνέπεια εδώ και 30 χρόνια τα τραγούδια της , παρουσιάζει μια ολοκληρωμένη μουσική πρόταση, υποσχόμενη μουσικές βραδιές που φαίνεται πως μας έχουν λείψει.
Ξεδιπλώνοντας κομμάτι – κομμάτι, τραγούδια-απόσταγματα από τους σταθμούς της καλλιτεχνικής της πορείας, της δισκογραφίας της και της πλούσιας συνεργασίας της με σύγχρονους συναδέλφους της, μας εμφανίζει ολόκληρο το παζλ των μουσικών ρευμάτων, που εκπροσώπησε πιστά μέχρι σήμερα.
Αυτό που κάνει ιδιαίτερη και φρέσκια την μουσική αυτή πρόταση, είναι η συνεργασία της με τον Θωμά Πέτρου. Ο Θωμάς επιμελείται με κάθε τρόπο, σολιστικά, ερμηνευτικά, ενορχηστρωτικά, ‘’αρχιτεκτονικά’’ θα μπορούσαμε να πούμε, το σύνολο της μουσικής παράστασής. Επιπλέον παρουσιάζει ενδεικτικά δικά του τραγούδια από τη συλλογή που ετοιμάζουν να κυκλοφορήσουν με την Λιζέτα.
For privacy reasons YouTube needs your permission to be loaded.I Accept
Συμπράτει μαζί τους, ο σταθέρος συνεργάτης της Λιζέτας , ο Μάριος Μακρής στις κιθάρες, ο οποίος με το χαρακτηριστικά δεξιοτεχνικό του παίξιμο εμπλουτίζει και φωτίζει το μουσικό αποτέλεσμα.
Οι τρεις τους μαζί συνιστούν ένα μοναδικό σχήμα και καταφέρνουν να ακουστούν σαν ένας και σαν πολλοί ταυτόχρονα.

Τιμές εισιτηρίων:
Προπώληση: 10€
Ταμείο: 13€
Προπώληση εισιτηρίων:
Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00
For privacy reasons YouTube needs your permission to be loaded.I Accept

Συναυλία: Ορφέας Περίδης – Μανόλης Ανδρουλιδάκης
2020-07-23 21:30
Η Melodica events παρουσιάζει: Ορφέας Περίδης – Μανόλης Ανδρουλιδάκης, «Με δύο κιθάρες»

Ο Ορφέας Περίδης και ο Μανόλης Ανδρουλιδάκης ενώνουν το ταλέντο τους και την αγάπη τους για την κιθάρα παρουσιάζοντας μία μοναδική παράσταση που συνδυάζει μαεστρικά, τραγούδια που έχουν συνθέσει οι ίδιοι αλλά και αγαπημένα ακούσματα που έχουν καθορίσει την ελληνική μουσική σκηνή.
Ο αγαπημένος τραγουδοποιός και εξαιρετικός μελωδός Ορφέας Περίδης και ο εντυπωσιακός κιθαρίστας, συνθέτης και ενορχηστρωτής Μανόλης Ανδρουλιδάκης συνθέτουν ένα αξιοζήλευτο ντουέτο και μεταφέρουν το κοινό, με όχημα το δημιουργικό τους χάρισμα αλλά και τη δεξιοτεχνία τους, στα πιο όμορφα τοπία των μουσικών τους κόσμων.
Σε μία σπάνια και μουσικά γόνιμη συνάντηση, οι δύο καλλιτέχνες δημιουργούν ένα πρόγραμμα που συνταιριάζει τη μελωδική μυσταγωγία και τον ρυθμό της λυτρωτικής ψυχαγωγίας επιβεβαιώνοντας τη ρήση: «Τίποτα καλύτερο από μία κιθάρα εκτός ίσως από δύο»

Τιμές εισιτηρίων:
Προπώληση: 12€
Ταμείο: 15€

Προπώληση εισιτηρίων:
Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00

https://www.youtube.com/watch?v=gxWqCTA9AQE

Θέατρο: «ART» της Γιασμίνα Ρεζά
2020-07-20 21:30 | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Μετάφραση – Σκηνοθεσία: Σταμάτης Φασουλής

Το ART, η πανέξυπνη κωμωδία της Γιασμίνα Ρεζά, ξεκινάει περιοδεία σε όλη την Ελλάδα μετά από 2 χρόνια επιτυχίας στην Αθήνα και στη Θεσσαλονίκη και συνεχόμενα soldout!
Στη νέα καλοκαιρινή διαδρομή της παράστασης, τη σκηνοθεσία αναλαμβάνει ο Σταμάτης Φασουλής, που είχε μεταφράσει και παρουσιάσει το έργο πρώτη φορά στην Ελλάδα το 1998.
Στην παράσταση πρωταγωνιστούν : Χρήστος Χατζηπαναγιώτης, Θανάσης Τσαλταμπάσης, Θανάσης Κουρλαμπάς.

Η υπόθεση:
Ο Σερζ, ο Ιβάν και ο Μαρκ είναι φίλοι. Κολλητοί.
Η σχέση τους είναι τίμια και διαθέτει όλα τα χαρακτηριστικά μία αληθινής φιλίας… μέχρι που με αφορμή έναν πίνακα λευκό, που δεν παρουσιάζει κανέναν και τίποτα, αρχίζουν να ξεσκεπάζονται όλα τα προβλήματα και των τριών χαρακτήρων. Προβλήματα της φιλίας, του γάμου, της τέχνης, του χωρισμού, του έρωτα και της προδοσίας.
Πρόκειται για μία ξεκαρδιστική κωμωδία που όσο αυξάνεται το γέλιο, τόσο αυξάνεται και το βάθος του ψυχισμού των ηρώων. Εκεί οφείλεται άλλωστε η τεράστια επιτυχία που έχει σε όλα τα επίπεδα, ταξικά, πνευματικά, πολιτικά.
Ένα γέλιο που θα μας βοηθήσει να ακούσουμε για πρώτη φορά κάποιες χορδές της ψυχής μας.
2020 ART
2020 ART
ΣΥΝΤΕΛΕΣΤΕΣ
Μετάφραση – Σκηνοθεσία: Σταμάτης Φασουλής
Σκηνικά : Μαρία Φιλίππου
Φωτογραφίες παράστασης: Γιώργος Καβαλλιεράκης
Βοηθός Σκηνοθέτη : Παύλος Σαχπεκίδης
Παραγωγή: ΑΘΗΝΑΪΚΑ ΘΕΑΤΡΑ

ΠΡΩΤΑΓΩΝΙΣΤΟΥΝ: Χρήστος Χατζηπαναγιώτης, Θανάσης Τσαλταμπάσης, Θανάσης Κουρλαμπάς.

Διάρκεια παράστασης: 80’

Τιμές εισιτηρίων :
Γενική είσοδος 17 €
Προπώληση 14 €
Προπώληση:
Ηλεκτρονικά στο viva.gr , τηλεφωνικά στο 11876 και στα καταστήματα:

For privacy reasons YouTube needs your permission to be loaded.I Accept
2020 ART

Συναυλία: Βιολέτα Ίκαρη
2020-07-17 21:30
«Τραγούδια που αντάμωσα»

Ήρθε από τη Γη της Επαγγελίας και Ράγισε τον Κόσμο μας. Η Βιολέτα Ίκαρη, έρχεται και μοιράζεται μαζί μας «Τραγούδια που Αντάμωσε», με μια συναυλία στα Λελέικα Υπάτης, στο πλαίσιο του Φεστιβάλ Οίτης.
Τραγούδια από την πρώτη της δισκογραφική δουλειά, ολοκαίνουργια που ετοιμάζει αυτό το διάστημα, αλλά και αγαπημένα που έχει και έχουμε ξεχωρίσει μέσα από την ελληνική δισκογραφία.
Τραγούδια, μέσα από μια διαδρομή που ξεκινάει από τον τόπο της, τα Ικαριώτικα πανηγύρια και την παράδοση, και συνεχίζει στα μουσικά στέκια, τις μουσικές σκηνές, για να φτάσει μέχρι το Μέγαρο Μουσικής, το Καλλιμάρμαρο και το Ηρώδειο.
Η ταλαντούχα νέα ερμηνεύτρια έχει καταφέρει να ξεχωρίσει με την μοναδική και ιδιαίτερη χροιά της φωνής της και να κερδίσει τις εντυπώσεις, αλλά και την αγάπη του κόσμου μέσα από τις σημαντικές συνεργασίες της, δισκογραφικά αλλά και επί σκηνής, με τα μεγάλα ονόματα της ελληνικής μουσικής: Γιώργος Νταλάρας, Διονύσης Σαββόπουλος, Ελένη Βιτάλη, Βασίλης Παπακωνσταντίνου, Λίνα Νικολακοπούλου, Γιάννης Μηλιώκας, Νίκος Ζιώγαλας, αλλά και νεότερους δημιουργούς.
Η Βιολέτα Ίκαρη με το ιδιαίτερο ηχόχρωμα και την ξεχωριστή παρουσία της, μαζί με εξαιρετικούς μουσικούς στο πλευρό της, υπόσχεται μια ξεχωριστή βραδιά και μας καλεί να τραγουδήσουμε μαζί τα Τραγούδια που Αντάμωσε.
Μαζί της οι μουσικοί:
Dasho Kurti: ακορντεόν
Γιάννης Δαμιανίδης: πιάνο
Χρήστος Σκόνδρας: μπουζούκι- λαούτο

Οργάνωση Παραγωγής: Artonica Productions

Τιμές εισιτηρίων:
Προπώληση: 10€
Ταμείο: 13€
Προπώληση εισιτηρίων:
Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00

For privacy reasons YouTube needs your permission to be loaded.I Accept

Λίγα λόγια για τη Βιολέτα Ικαρη
Η Βιολέτα Ίκαρη, μια από τις πιο χαρακτηριστικές φωνές του ελληνικού πενταγράμμου ξεχώρισε τα τελευταία χρόνια μέσα από την προσωπικής της δισκογραφία αλλά και τις σημαντικές συνεργασίες με καλλιτέχνες που εμπιστεύτηκαν την παρουσία της επι σκηνής αλλά και δισκογραφικά.
Γεννήθηκε και μεγάλωσε στην Ικαρία και από μικρή ηλικία ήρθε σε επαφή με τη μουσική και κυρίως αυτή του τόπου της, τραγουδώντας στα Ικαριώτικα πανηγύρια.
Στην συνέχεια μετακόμισε στην Αθήνα, όπου ξεκίνησε μαθήματα φωνητικής, ευρωπαϊκής μουσικής και βυζαντινής μουσικής και άρχισε να εμφανίζεται σε μουσικά στέκια και να συνεργάζεται με άλλους καλλιτέχνες.
Το 2015 συστήθηκε στο ευρύ κοινό, μέσα από το πρώτο της τραγούδι «Η γη της επαγγελίας», με δικούς της στίχους και μουσική σε συνεργασία με την Δώρα Πολιτοπούλου, ανοίγοντας τους δρόμους για ακόμη περισσότερες και σημαντικές συνεργασίες.
Κερδίζοντας της εντυπώσεις και μέχρι να κυκλοφορήσει η πρώτη της προσωπική δουλειά, συνεργάστηκε δισκογραφικά αλλά και επί σκηνής με τα μεγάλα ονόματα της ελληνικής μουσικής, όπως Γιώργο Νταλάρα, Διονύση Σαββόπουλο, Ελένη Βιτάλη, Βασίλη Παπακωνσταντίνου, Λίνα Νικολακοπούλου, Μίλτο Πασχαλίδη, Σταύρο Σιόλα, Γιάννη Μηλιώκα, Νίκο Ζιώγαλα, Γιάννη Κότσιρα, Διονύση Τσακνή, Ψαραντώνη αλλά και νεότερους δημιουργούς.
Το τραγούδι προπομπός του δίσκου της «Έλα και ράγισε τον κόσμο μου», από την πρώτη στιγμή της κυκλοφορίας του, αγαπήθηκε από το κοινό και άρχισε να μεταδίδεται από τα ραδιόφωνα όλης της χώρας.
Η πρώτης της ομότιτλη δισκογραφική δουλειά «Έλα και ράγισε τον κόσμο μου» κυκλοφόρησε το 2018, καταξιώνοντας την στις πλέον ενδιαφέρουσες καλλιτεχνικές παρουσίες της νέας ελληνικής μουσικής σκηνής. Ένας δίσκος πολυσυλλεκτικός τόσο από πλευρά συνεργασιών με συνθέτες και στιχουργούς, όσο και στο μουσικό και ηχητικό περιβάλλον.
Η αγάπη της για όλα τα είδη της μουσικής και η ανάγκη της επικοινωνίας με τον κόσμο την καθιστά αεικίνητη και παθιασμένη.
Αναζητώντας συνεχώς νέα μουσικά μονοπάτια, το 2020 δημιούργησε και το προσωπικό της κανάλι στο youtube, ξεκινώντας ένα project, για το τραγούδι και τους δημιουργούς του, με τον τίτλο «Μουσική κλειδαρότρυπα» .
Μέσα στο 2020 αναμένονται τα νέα της τραγούδια και μια σειρά νέων μουσικών παραστάσεων σε όλη την Ελλάδα.

Βιολέτα Ικαρη links : Facebook | Instagram | You Tube

«Μικροί κύριοι - Μικρές κυρίες: Η δύναμη της φιλίας»
2020-07-16 21:00
Η διεθνής επιτυχία «Μικροί Κύριοι – Μικρές Κυρίες : Η δύναμη της φιλίας», από την Καλλιτεχνική Εταιρία Θεάτρου

Οι αγαπημένοι ήρωες της παιδικής μας ηλικίας έγιναν παράσταση! Γενιές ολόκληρες έχουν διασκεδάσει αλλά και διδαχθεί με τους πολύχρωμους Μικρούς Κυρίους και τις υπέροχες Μικρές Κυρίες! Τώρα ζωντανεύουν στη σκηνή! Πρόκειται για την επίσημη παράσταση των Μικρών Κυρίων στην Ελλάδα και είναι μια διαδραστική παραγωγή που θα ενθουσιάσει μικρούς και μεγάλους.
Η παράσταση “Μικροί Κύριοι – Μικρές Κυρίες : Η δύναμη της φιλίας” προάγει την ευγένεια και την ενσυναίσθηση με διασκεδαστικό τρόπο, μέσα από τις ιστορίες των διάσημων Μικρών Κυρίων, τα τραγούδια τους και τη συμμετοχή των παιδιών.
Η σειρά “Μικροί κύριοι – Μικρές Κυρίες” από το 1971 είναι σε παγκόσμιο επίπεδο μία από τις διασημότερες και πιο δημοφιλείς σειρές παιδικών βιβλίων, έχει γίνει τηλεοπτική εκπομπή, έγινε μουσειακή έκθεση στο Παρίσι ενώ αναμένεται και η ομώνυμη ταινία.

Λίγα λόγια για το έργο
Η μικρή Σοφία είναι πολύ λυπημένη σήμερα. Είχε μια δύσκολη μέρα στο σχολείο. Μιλάει πολύ και δεν χαμογελά ποτέ και γι’ αυτό δεν έχει καθόλου φίλους. Ξαφνικά η κυρία Άμπρα Κατάμπρα εμφανίζεται και με τη βοήθεια των φίλων της, του κυρίου Κατσούφη, της κυρίας Γελαστούλας, του κυρίου Πολυλογά, του Κυρίου Δυνατού αλλά και των παιδιών που παρακολουθούν την παράσταση θα τη βοηθήσει να βρει και πάλι τη χαρά με τη δύναμη της φιλίας!
Συντελεστές:
Σκηνοθεσία: Παυλίνα Χαρέλα
Κείμενο-στίχοι: Καλλιόπη Παπαδάκη
Χορογραφίες: Ελένη Χρυσομάλλη
Σκηνικά: Λορέντζο Μπελλέλι
Κατασκευές Μασκότ: Ανεμοσκορπίσματα
Κατασκευή κοστουμιών: Moda System
Ειδικές κατασκευές: Πένη Δάνη
Φωτισμοί: Ανδρέας Μπουζάνης
Υπεύθυνος Σκηνής: Γιώργος Κατσιβαρδέλος
Επικοινωνία – Δημόσιες Σχέσεις: Κατερίνα Νικολάου
Παραγωγή: Καλλιτεχνική Εταιρεία Θεάτρου

Παίζουν: Αναστασία Ευσταθοπούλου, Ελίζα Κιτσικίδου, Λένα Μισχοπούλου, Στράτος Μπαπαγιαννάκης, Θανάσης Τζιατζιάφης

Διάρκεια: 75΄

Τιμές εισιτηρίων:
Γενική Είσοδος: 10€
Προπώληση: στα Γραφεία του Φεστιβάλ Οίτης και στο Viva.gr
Ειδικές τιμές για Group τηλ. 6955992616

Πληροφορίες: Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00

Συναυλία: ΒΑΓΓΕΛΗΣ ΓΕΡΜΑΝΟΣ – ΜΙΡΕΛΑ ΠΑΧΟΥ
2020-07-15 21:30
Με την αστείρευτη ενέργεια, το χαμόγελο και βέβαια…το ακορντεόν της, η Μιρέλα Πάχου συναντά τον αειθαλή Βαγγέλη Γερμανό με την κιθάρα του, σε μια… “κρουαζιέρα για δύο” με αγαπημένες μελωδίες! Ονειρικές καλοκαιρινές βραδιές, ιδανικές μουσικές “συναντήσεις” γεμάτες swing & latin, blues και μπαλάντες, νησιώτικα, λαϊκά, κέφι και φαντασία!

Δημήτρης Σινογιάννης: ηλεκτρική κιθάρα

Δημήτρης Μουτάφης: μπάσο

Η Μιρέλα έχει στις αποσκευές της πολύτιμες συνεργασίες με τους Θάνο Μικρούτσικο, Λαυρέντη Μαχαιρίτσα, Διονύση Σαββόπουλο, Γιάννη Κότσιρα,Νίκο Πορτοκάλογλου, Γιώργο Νταλάρα, Βασίλη Παπακωνσταντίνου, Μίλτο Πασχαλίδη, Χρήστο Θηβαίο, Σάκη Μπουλά, Γιάννη Ζουγανέλη κ.ά.

Αυτή την περίοδο ετοιμάζει την τρίτη δισκογραφική της δουλειά, ύστερα από τους δύο δίσκους της, «Μιρέλα» και «Λίγο χρώμα», που γνώρισαν μεγάλη επιτυχία, ειδικά το «Μιρέλα» αλλά και το
«Δύο και Κάτι» (σε μουσική του Λαυρέντη Μαχαιρίτσα), το «Λίγο χρώμα», το «Ριπλέι», το «Στη δική μου γειτονιά» (τραγούδι τίτλων καθημερινής σειράς του Αντ1 Κύπρου ‘Pasta Pomilωri’), το «Έρωτας Παρωδία» που της χάρισε η Πέννυ Μπαλτατζή, αλλά και οι «Νομάδες» με τη συμμετοχή των Γιάννη Κότσιρα και Μίλτου Πασχαλίδη!

Ο Βαγγέλης Γερμανός, ανήσυχος και δημιουργικός, ακολουθώντας μια διαδρομή απ’ τα “Μπαράκια” ως τα “Μπλουζάκια” με τραγούδια όπως “Κηπουρός”, “Κρουαζιέρα”, “Απόκληρος”, “Μπανιέρα”,”Δραπέτης”, “Γόησσα”, “Σκλάβος σου για πάντα” και τόσα άλλα, διατηρεί περίτεχνα σταθερή, μια πορεία που ο ίδιος χάραξε…Χαρακτηρισμένα – όχι άδικα – ως ο “εθνικός” μας τροβαδούρος, ο Βαγγέλης με την κιθάρα του είναι μια εικόνα που έχει το δικό της στίγμα στην πορεία της ελληνικής πραγματικότητας…

Τιμές εισιτηρίων:
Προπώληση: 12€
Ταμείο: 15€
*Λόγω περιορισμένου αριθμού θεατών προμηθευτείτε έγκαιρα τα εισιτήριά σας

Προπώληση εισιτηρίων:
Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00

Έκθεση Φιλοτελισμού - Γεώραμα. ΕΙΣΟΔΟΣ ΕΛΕΥΘΕΡΗ
2020-07-13 17:00 - 2020-07-31 23:30
Σε συνδιοργάνωση με τη BelleArteLamia
Έχουμε την ευκαιρία να συμμετέχουμε σε κοσμογονικές αλλαγές στην καθημερινότητά μας.
Αυτές οι αλλαγές σε άλλους προκαλούν χαρά, σε άλλους θλίψη, νοσταλγία , θυμό….
Σύντομα μας ενημερώνουν ότι το χρήμα όπως το εννοούσαμε ως σήμερα θα αποτελεί παρελθόν και τη θέση του θα πάρει το πλαστικό χρήμα…CREDITCARD
Ταυτόχρονα η αλληλογραφία όπως την είχαμε συνηθίσει μέχρι πριν λίγα χρόνια έχει αντικατασταθεί από το ηλεκτρονικό ταχυδρομείο και τα μηνύματα μέσω κινητών.
Δύο πολύ χαρακτηριστικά στοιχεία αυτής της εποχής …τα Γραμματόσημα και τα Νομίσματα …που σιγά σιγά θα εξαφανιστούν από την καθημερινότητά μας στάθηκαν αφορμή για να οργανώσουμε δύο εκθέσεις στο πλαίσιο του 14ου Φεστιβάλ Οίτης .
Τον υπέροχο κόσμο του Φιλοτελισμού – ΓΕΩΡΑΜΑ και την έκθεση COINSCOINS – ΤΑ ΑΚΥΚΛΟΦΟΡΗΤΑ

Ο υπέροχος κόσμος του Φιλοτελισμού – ΓΕΩΡΑΜΑ
Με αφορμή τη μαγεία των γραμματοσήμων , τους συνειρμούς που προκαλεί η νοσταλγία της εποχής της αλληλογραφίας και την απαράμιλλη καλλιτεχνική τους αξία ταξιδεύουμε ανά την Υφήλιο μέσα από μια τεράστια συλλογή γραμματοσήμων των πιο γνωστών αλλά και των πιο άγνωστων κρατών , με ταυτόχρονη πληροφόρηση για τη γεωγραφική τους θέση, ιστορικά στοιχεία, γλώσσα, πληθυσμός, θρησκείες και άλλες πληροφορίες που θα κάνουν την επίσκεψη σε αυτή την έκθεση συναρπαστική όχι μόνο για τους λάτρεις του Φιλοτελισμού αλλά και για τους εραστές της Γεωγραφίας.

Το υλικό και των δύο εκθέσεων αποτελεί μέρος Ιδιωτικών Συλλογών που παραχωρήθηκαν στο Φεστιβάλ Οίτης για την υλοποίηση των συγκεκριμένων διοργανώσεων.

Συναυλία: Δημήτρης Ζερβουδάκης
2020-07-10 21:30
Ο Δημήτρης Ζερβουδάκης στην έναρξη της καλοκαιρινής του περιοδείας παρουσιάζει μια fullband συναυλία στο Φεστιβάλ Οίτης, σμίγοντας με το αγαπημένο του κοινό.
Έχοντας ήδη μοιραστεί τα τρία πρώτα τραγούδια της νέας του δισκογραφικής πρότασης με τίτλο «Του τρελού η ανάσα», ανταμώνει με το κοινό σε μια, ιδιαίτερης αισθητικής, μουσική παράσταση, έχοντας πάντα την «αλήθεια» ως βασικό μέσω επικοινωνίας.
Ο Δημήτρης Ζερβουδάκης είναι ένας ερμηνευτής και τραγουδοποιός μοναδικής κοπής, με επιβλητική σκηνική παρουσία, που έχει καταφέρει να αφήσει έντονο στίγμα από το ξεκίνημα του με τους ιστορικούς “Νέους Επιβάτες” και κατόπιν με το προσωπικό του αποτύπωμα αλλά και συνεργασίες με σπουδαίους συνθέτες και ερμηνευτές. Φωνή αισθαντική που έχει αφομοιώσει τόσο τις ροκ επιρροές του όσο και τις ισχυρές καταβολές της παραδοσιακής, ρεμπέτικης και λαϊκής μας μουσικής.

Συμμετέχουν:
Θανάσης Αρχανιώτης (τύμπανα)
Διαμαντής Καραγιαννακίδης (πλήκτρα)
Θάνος Κολοκυθάς (μπάσο)
Παναγιώτης Κουτσούρας (τρίχορδο μπουζούκι)
Γιώργος Μακρής (πνευστά)
Νίκος Παπαδόπουλος (κιθάρες)
Μάκης Δρακόπουλος (ηχοληψία)

Οργάνωση Παραγωγής: Artonica Productions
Δημήτρης Ζερβουδάκης: You Tube | Facebook

Τιμές εισιτηρίων:
Ταμείο: 15€
Προπώληση: 12€
*Περιορισμένος αριθμός θεατών – Προμηθευτείτε έγκαιρα τα εισιτήριά σας
Προπώληση εισιτηρίων:
Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου), Λαμία, τηλ.2231043333. Ανοικτά καθημερινά 09.00 – 18.00

For privacy reasons YouTube needs your permission to be loaded.I Accept

For privacy reasons YouTube needs your permission to be loaded.I Accept

ΑΝΑΒΑΛΛΕΤΑΙ ΘΕΑΤΡΟ: «Ο Κήπος»
2020-07-08 21:00
Αναβάλλεται η θεατρική παράσταση “Ο κήπος” με τους Στέλιο Μάινα και Κάτια Σπερελάκη που ήταν προγραμματισμένη για σήμερα Τετάρτη 8 Ιουλίου

Σύμφωνα με την ανακοίνωση της παραγωγής:
“Λόγω τεχνικών προβλημάτων αναβάλλεται η θεατρική παράσταση «Ο κήπος», η οποία είχε προγραμματιστεί για την Τετάρτη 8 Ιουλίου στον Τόπο Τεχνών «Χώρα», στο πλαίσιο του Φεστιβάλ Οίτης και μεταφέρεται σε νέα ημερομηνία που θα ανακοινωθεί σήμερα”
Επιστροφή χρημάτων, σε όσους το επιθυμούν, γίνεται με την επίδειξη του εισιτηρίου από σήμερα στα Γραφεία του Φεστιβάλ Οίτης (Αντιγόνης 7, πλησίον Δημοτικού Θεάτρου, Λαμία. Ανοικτά καθημερινά 09.00 – 18.00 & Σάββατο 10.00 – 14.00, τηλ. 2231043333)

(Tangled Garden) του Bruce Gooch, με τον Στέλιο Μάινα & την Κάτια Σπερελάκη
Η παράσταση που θυμίζει στους θεατές με τον πιο συγκινητικό τρόπο τη δύναμη της αγάπης, μετά την πολύ πετυχημένη πορεία της στην Αθήνα και τη Θεσσαλονίκη, ξεκινάει την περιοδεία της σε μια δύσκολη περίοδο για όλους μας , δίνοντας στις πόλεις της περιφέρειας το πολιτιστικό στίγμα που μας αξίζει.
Πόσο βαθιά μπορεί να είναι η ανάγκη του ανθρώπου για αγάπη, για συντροφικότητα, για πλήρη αποδοχή; Μπορούν δύο φαινομενικά αντίθετες προσωπικότητες να βρουν ο ένας στον άλλο το πρόσωπο που έψαχναν σε όλη τους τη ζωή;
Τις απαντήσεις δίνουν επί σκηνής σε μια συγκλονιστική ερμηνεία ο Στέλιος Μάινας και η Κάτια Σπερελάκη. Το έργο του Καναδού ηθοποιού και συγγραφέα Bruce Gooch, σε σκηνοθεσία Δημήτρη Μυλωνά μιλάει για μνήμες και εμπειρίες που παίζουν καθοριστικό ρόλο στη ζωή του καθενός.
Ο «Κήπος» (Tangled Garden) είναι το τελευταίο έργο του Bruce Gooch, σημαντικού ηθοποιού και συγγραφέα με επιτυχίες σε πολυάριθμες παραγωγές σε Η.Π.Α και Καναδά και ιδρυτικού μέλους της Εταιρείας Θεάτρου New Fangled Stages η οποία εδρεύει στο Τορόντο. Το Από Μηχανής Θέατρο σε συνεργασία με την New Fangled Stages παρουσίασε σε παγκόσμια πρεμιέρα τον Κήπο (Tangled Garden).

Λίγα λόγια για το έργο:
Ο Μπάρι, βετεράνος του Βιετνάμ και οικοδόμος τώρα στο επάγγελμα, αναρρώνει μετά από εγχείρηση στο γόνατό του όταν ξαφνικά εμφανίζεται στο σπίτι του η Λουίζ. Καθώς πρέπει, άψογη επαγγελματίας και με ποιητικές ανησυχίες, έχει προσληφθεί από τον ανιψιό της πρώην γυναίκας του Μπάρι για να τον φροντίζει. Ο άξεστος χαρακτήρας του την τρέπει σε άτακτη φυγή όμως η συνέχεια τούτης της γνωριμίας κάθε άλλο παρά αναμενόμενη αποδεικνύεται. Ο Μπάρι δείχνει αποφασισμένος να γίνει καλύτερος άνθρωπος ενώ η Λουίζ, στο πρόσωπο του, θα αναζητήσει απεγνωσμένα τη βοήθεια.
Δύο μοναχικοί άνθρωποι συναντιούνται σε μια προσπάθεια να γεφυρώσουν δύο εντελώς διαφορετικούς κόσμους και να βρουν, ο καθένας με τον τρόπο του, τη σωτηρία. Η διαδρομή που πρέπει να διανύσουν είναι μεγάλη.

Σημείωμα σκηνοθέτη
«Στην «ξηρή» ζωή των δύο ηρώων, ο Κήπος είναι μία όαση. Εκεί θα συναντηθούν, εκεί θα προσπαθήσουν να αρθρώσουν μια κοινή γλώσσα, εκεί θα αναζητήσουν ρωγμές για να εισχωρήσουν και να τολμήσουν να αγαπήσουν και να αγαπηθούν. Παρά τις αντιθέσεις τους. Παρά τις αποτυχίες που κουβαλάνε. Παρά το δισταγμό. Ο Κήπος μετατρέπεται σε έναν τόπο διαπραγμάτευσης με τον άλλο, προπαντός όμως με τον ίδιο τους τον εαυτό. Η απόφαση, κόντρα στις συνθήκες, να χαράξουν μια κοινή διαδρομή, είναι άλλοτε ανακουφιστική άλλοτε επώδυνη, πάντα όμως γενναία. Κι ακόμα κι αν δεν ξέρουμε πόσο γερή είναι αυτή η γέφυρα συνάντησης που επιθυμούν να χτίσουν μαζί, το γεγονός ότι το προσπαθούν, έχει για μένα κάτι το μεγαλειώδες.»
Δημήτρης Μυλωνάς

Συντελεστές:
Κείμενο: Bruce Gooch
Μετάφραση: Κάτια Σπερελάκη
Σκηνοθεσία: Δημήτρης Μυλωνάς

Παίζουν: Στέλιος Μάινας, Κάτια Σπερελάκη

Η προετοιμασία και πραγματοποίηση της παράστασης γίνεται με την τήρηση όλων των προβλεπόμενων μέτρων που συστήνει το Υπουργείο Υγείας.

Τιμές εισιτηρίων:
Γενική είσοδος: 15€
Φοιτητικό/ανέργων: 13€
*Περιορισμένος αριθμός θεατών – Προμηθευτείτε έγκαιρα τα εισιτήριά σας
Πληροφορίες – κρατήσεις: τηλεφωνικά στο 2310860888
Προπώληση εισιτηρίων: Γραφεία Φεστιβάλ Οίτης: Αντιγόνης 7 (πλησίον Δημοτικού Θεάτρου Λαμίας), Λαμία, τηλ.2231043333

Βιολέτα Ίκαρη live
2020-04-04 22:00
Η Βιολέτα Ίκαρη με το ιδιαίτερο ηχόχρωμα και την ξεχωριστή παρουσία της, μαζί με εξαιρετικούς μουσικούς στο πλευρό της, υπόσχεται μια μοναδική βραδιά και μας καλεί να τραγουδήσουμε μαζί τα Τραγούδια που Αντάμωσε.
Τραγούδια από την πρώτη της δισκογραφική δουλειά, από την επόμενη που ήδη προετοιμάζει, αλλά και αγαπημένα που έχει και έχουμε ξεχωρίσει μέσα από την ελληνική δισκογραφία. Τραγούδια, μέσα από μια διαδρομή που ξεκινάει από τον τόπο της, τα Ικαριώτικα πανηγύρια και την παράδοση, και συνεχίζει στα μουσικά στέκια, τις μουσικές σκηνές, για να φτάσει μέχρι το Μέγαρο Μουσικής, το Καλλιμάρμαρο και το Ηρώδειο. Η ταλαντούχα νέα ερμηνεύτρια έχει καταφέρει να ξεχωρίσει με την μοναδική και ιδιαίτερη χροιά της φωνής της και να κερδίσει τις εντυπώσεις, αλλά και την αγάπη του κόσμου μέσα από τις σημαντικές συνεργασίες της, δισκογραφικά αλλά και επί σκηνής με τα μεγάλα ονόματα της ελληνικής μουσικής, Γιώργος Νταλάρας, Διονύσης Σαββόπουλος, Ελένη Βιτάλη, Βασίλης Παπακωνσταντίνου, Λίνα Νικολακοπούλου, αλλά και νεότερους δημιουργούς.

Σύντομα αναλυτικές πληροφορίες και τιμές εισιτηρίων

Οι Χαΐνηδες live
2020-03-28 22:00
Οι Χαΐνηδες υπόσχονται μια μουσική παράσταση όπου «πεινασμένα άγρια θηρία, παράτολμοι ακροβάτες, σεληνιασμένοι προφήτες, ριψοκίνδυνοι ταξιδευτές, αλλόκοτοι μάγοι, αλογάρηδες τσιγγάνοι, θαλασσοδαρμένοι κουρσάροι και παιγνιδιάρηδες ληστές τεντώνουν στα άκρα το λευκό πανί του χωροχρόνου. Πάνω σ’ αυτό χορεύει μια σκιά. Η σκιά της αρχέγονης φλόγας της ύπαρξης».
ΥΓ. «ΑΠΑΓΟΡΕΥΕΤΑΙ ΑΥΣΤΗΡΑ η είσοδος σε ενήλικες που δεν συνοδεύονται από τα παιδιά που κρύβουν μέσα τους»
Η φιλοσοφίζουσα κολεκτίβα των Χαΐνηδων αποτελείται από τους:
Δημήτρη Αποστολάκη – λύρα, τραγούδι
Δημήτρη Ζαχαριουδάκη – κιθάρα, τραγούδι
Σπυριδούλα Μπάκα – τραγούδι
Τάκη Κανέλλο – τύμπανα
Δημήτρη Μπρέντα – γκάιντα, κλαρίνο, καβάλι, φλογέρα
PetrerJaques–τρομπέτα, φλικόρνο, κλαρίνο, νέυ
Μιχάλη Νικόπουλο – λαούτο, μαντολίνο, μπουζούκι, τραγούδι
Γιάννη Νόνη – μπάσο

Νίκος & Αντώνης Ξυλούρης live
2020-03-25 14:30
Ο Νίκος και ο Αντώνης Ξυλούρης, δυο μοναδικοί και ταλαντούχοι νέοι καλλιτέχνες, με μια μεγάλη οικογενειακή ιστορία να τους ακολουθεί, πορεύονται στη σημερινή μουσική πραγματικότητα με σεβασμό στο παρελθόν και μουσικές ανησυχίες για το μέλλον.
Μας παρουσιάζουν την παραδοσιακή μουσική της Κρήτης και άλλους ήχους τρυπώνοντας σε διαφορετικά μονοπάτια με μια ιδιαίτερη δυναμική και ένα δικό τους φρέσκο πολλά υποσχόμενο τρόπο!
Ο Νίκος και ο Αντώνης Ξυλούρης με βάση τις Αρχάνες και καταγωγή από τα Ανώγεια πραγματοποιούν κυρίως εμφανίσεις στην Κρήτη αλλά συχνά και στο εξωτερικό…
Έχοντας μια μοναδική ενέργεια επί σκηνής, θα μας πλημμυρίσουν με μουσικές γεμάτες ένταση, ρυθμό και θα μας παρασύρουν στη μαγεία του όμορφου τόπου τους..
«Βασιλικοί δεν είν’ επά μα η μυρωδιά τους βγαίνει,
φαίνεται θα μυρίζουνε οι καινουργιοφερμένοι…»
Καλή αντάμωση!
Μαζί τους: ο Γιώργος Σταυρακάκης (Λαούτο)
Οργάνωση Παραγωγής: IMAGINART

Κρατήσεις θέσεων – Προπώληση εισιτηρίων: τηλεφωνικά στο 2231051075 & 6936995142

Ελένη Τσαλιγοπούλου LIVE
2020-03-24 22:00
Σύντομα όλες οι πληροφορίες

Τιμές εισιτηρίων:
Προπώληση 13€
Πόρτα 15€
Προπώληση εισιτηρίων: τηλεφωνικά στο 2231051075 & 6936995142

Εργαστήρι λεπτής κινητικότητας
2020-03-16 08:00 - 2020-03-20 17:00
Πληροφορίες για οργανωμένες επισκέψεις μαθητών στο τηλέφωνο 2231051075

Η Μιρέλα Πάχου live
2020-03-14 22:00
Το Σάββατο 14 Μαρτίου η Μιρέλα Πάχου μας υποδέχεται στη «Χώρα» για να στήσουμε μαζί της το πιο ξεχωριστό πάρτι του χειμώνα!
Με την αστείρευτη ενέργεια, το χαμόγελο και βέβαια… το ακορντεόν της, σχεδιάζει τις ιδανικές μουσικές βραδιές, με όλα όσα θα θέλαμε να χορέψουμε και να τραγουδήσουμε!
Τη χρονιά που μας πέρασε η Μιρέλα Πάχου βρέθηκε στο πλευρό του Λαυρέντη Μαχαιρίτσα και του Νίκου Πορτοκάλογλου, δίνοντας συναυλίες σε Ελλάδα και Κύπρο, ενώ το καλοκαίρι πραγματοποίησε μία μεγάλη περιοδεία γεμάτη προσωπικές συναυλίες, κερδίζοντας την αγάπη του κοινού με τη δυναμική της παρουσία ως μουσικός και ως ερμηνεύτρια.
Οι βραδιές θα είναι γεμάτες swing και νησιώτικα, rock και λαϊκά, κέφι και φαντασία!
Μαζί της:
Δημήτρης Μουτάφης: μπάσο
Δημήτρης Σινογιάννης: ηλεκτρική κιθάρα

Ώρα έναρξης 22:00

Λαμπρινή Καρακώστα live - ΑΚΥΡΩΝΕΤΑΙ
2020-03-07 22:00
Λόγω της έντονης ανησυχίας για την εξάπλωση του κορωνοϊού, η σημερινή συναυλία ακυρώνεται .
Για οποιαδήποτε μεταβολή στο Χειμερινό Πρόγραμμα του Φεστιβάλ Οίτης θα σας ενημερώνουμε άμεσα από το xwra.gr και τη σελίδα μας στο Facebook

Μετά από την κυκλοφορία του πρώτου προσωπικού της άλμπουμ με τίτλο «Ακούγομαι;» και μια μεγάλη περιοδεία σε όλη την Ελλάδα, η Λαμπρινή Καρακώστα μαζεύει όλες τις εικόνες, τα χρώματα και αρώματα που συνέλεξε στα ταξίδια της, και προσγειώνεται με το μικρό της αστρόπλοιο, στον ζεστό χώρο του Τόπου Τεχνών «Χώρα» στα Λελέικα Υπάτης, για να μας ξεδιπλώσει το ιδιαίτερο μουσικό της σύμπαν.
Παρέα με τον εξαιρετικό κιθαρίστα Γιάννη Γιαννάκο, η Λαμπρινή μας παρουσιάζει όλα τα δικά της τραγούδια, που έγραψε η ίδια για τον πρώτο της δίσκο, αλλά και πολλά άλλα, γνωστά και αγαπημένα.
Ξαναζωντανεύει μπροστά μας την «Κακούργα Έλλη» και μας ταξιδεύει με το «Αερικό», μεταμορφώνεται στη ναζιάρα «Ρόζα» και μας μεθάει με το «Εγώ κρασί δεν έπινα». Από τη «Μόχα» του Παύλου Παυλίδη και τον «Τιμονιέρη» του Αλκίνοου Ιωαννίδη, φτάνει στην «Μαγεμένη αραπιά» και στα «Παιδιά της γειτονιάς σου». Βάζει τα «Μεταξωτά» και απλώνει τη «Γαλάζια σκόνη», τη συμμετοχή της στο δίσκο «Κάτοπτρα», μέσα απο την τετραετή συνεργασία της με τον Σωκράτη Μάλαμα.
Με την φωνή της, την κιθάρα της, τα κρουστά, τη μελόντικα, το μεταλλόφωνο, τον μπαγλαμά της, ξεδιπλώνει τα πολλά της πρόσωπα, σε ερμηνείες που αφήνουν το δικό τους αποτύπωμα, σαν υπόσχεση για το επόμενο ταξίδι.

Τιμές εισιτηρίων:
Προπώληση 10€
Πόρτα 12€
Προπώληση εισιτηρίων: τηλεφωνικά στο 2231051075 & 6936995142

For privacy reasons YouTube needs your permission to be loaded.I Accept
https://www.youtube.com/watch?v=vszo3DbKWMM
For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

il barbiere - Παράσταση κλόουν από την ομάδα ΟΥΠΣ! το κουκλοθέατρο - ΑΚΥΡΩΝΕΤΑΙ
2020-02-29 14:30
Η παράσταση ΑΚΥΡΩΝΕΤΑΙ, μετά την απόφαση του Υπουργού Υγείας Βασίλη Κικίλια για ακύρωση όλων των καρναβαλικών εκδηλώσεων λόγω του κορωνοϊού που έπληξε και τη χώρα μας.

Μια διαδραστική, αστεία μουσική clown παράσταση χωρίς λόγια με αστεία gang για όλες τις ηλικίες!
Ποιος κρυφοκοιτάει πίσω από την κουρτίνα;
ΟΥΠΣ! ένας κλέφτης! τι θέλει να κλέψει άραγε ;
Μια βαλίτσα στο κέντρο της σκηνής! τι να έχει μέσα ; κοσμήματα; λεφτά; πολύτιμα έγγραφα;
Οχι ! μόνο τα σύνεργα ενός περιπλανώμενου μπαρμπέρη !
Τι θα σκαρφιστεί με όσα περίεργα βγάλει μέσα από την βαλίτσα και σε ποιον θα κάνει το πιο τρελό κούρεμα;

all audience performance
no words
διάρκεια παράστασης 60′
σύλληψη και εκτέλεση ομάδα ΟΥΠΣ! το κουκλοθέατρο

Γενική είσοδος: 5€

For privacy reasons YouTube needs your permission to be loaded.I Accept

Αποκριάτικο εργαστήρι για παιδιά
2020-02-24 08:00 - 2020-02-28 17:00
Παραδοσιακά έθιμα Αποκριάς , παιδικό καρναβάλι, Κουδουνάδες, Γαϊτανάκι, Αλευρώματα
Πληροφορίες για οργανωμένες επισκέψεις μαθητών στο τηλέφωνο 2231051075

Χρήστος Θηβαίος LIVE
2020-02-14 22:00
«Εξάρχεια – Μπραχάμι»

Ο Χρήστος Θηβαίος συγκεντρώνει και παρουσιάζει τις καλύτερες στιγμές του, από τους “Συνήθεις Υπόπτους” και τον “Άμλετ της Σελήνης” έως το “Σιδερένιο νησί” και την καινούργια του συνεργασία με τον Χάρη Κατσιμίχα, που μετά από 10 ολόκληρα χρόνια απουσίας, μελοποίησε σπουδαίους ποιητές και εμπιστεύτηκε τον Χρήστο Θηβαίο να ερμηνεύσει αυτά τα νέα τραγούδια του, σε ένα άλμπουμ που θα κυκλοφορήσει σύντομα με τον τίτλο “Από τους κήπους των ψιθύρων”.
Το πρόγραμμα του Χρήστου Θηβαίου, περιλαμβάνει ένα μουσικό ταξίδι στη γειτονιά του Χάρη Κατσιμίχα στο Μπραχάμι και φυσικά μια μεγάλη στάση στη δική του γειτονιά, τα Εξάρχεια, την πιο εναλλακτική της Αθήνας. Τη γειτονιά που συνδέθηκε με μερικές από τις πιο σημαντικές μορφές του νεότερου πολιτισμού μας: Νικόλα Άσιμο, Παύλο Σιδηρόπουλο, Αρλέτα, Κατερίνα Γώγου.
Επίσης θα ακούσουμε όσα τραγούδια του έχουμε αγαπήσει όλα αυτά τα χρόνια: Ημερολόγιο, Ας Χαθείς, Αγάπη, Δεν Είμαι Άλλος, Παλιός Στρατιώτης, Μικρή Πατρίδα, Βροχή μου, Γυναίκα, Ποια Θάλασσα, και τόσα άλλα που αποτελούν μια σπουδαία μουσική προίκα, αγκαλιά με τα τραγούδια των Αδερφών Κατσιμίχα και τα νέα τραγούδια του Χάρη που θα παρουσιαστούν για πρώτη φορά ζωντανά.
Μαζί του στο πιάνο ο Μάξιμος Δράκος, στα τύμπανα ο Καλλίστρατος Δρακόπουλος και στην ηλεκτρική κιθάρα ο Κλέων Αντωνίου (από τους Mode Plagal).
Μηχανικός Ήχου: Γιώργος Κορρές
Οργάνωση παραγωγής: Cricos

YouTube Playlist: https://bit.ly/2Ep4hqP
https://www.facebook.com/thivaios/
https://www.instagram.com/christos.thivaios/

Ώρα έναρξης 22.00

Τιμές εισιτηρίων:
Προπώληση 13€
Πόρτα 15€
Προπώληση εισιτηρίων: τηλεφωνικά στο 2231051075 & 6936995142

Λιζέτα Καλημέρη live
2020-02-08 22:00
Η Λιζέτα Καλημέρη συλλέγει, με συνέπεια εδώ και 30 χρόνια, τα τραγούδια που της επιτρέπουν να κάνει στο σήμερα μια ολοκληρωμένη μουσική πρόταση,υποσχόμενη μουσικές βραδιές που φαίνεται πως μας έχουν λείψει.
Ξεδιπλώνοντας κομμάτι – κομμάτι, τραγούδια-απόσταγματα από τους σταθμούς της καλλιτεχνικής της πορείας, της δισκογραφίας της και της πλούσιας συνεργασίας της με σύγχρονους συναδέλφους της, μας εμφανίζει ολόκληρο το παζλ του πυρήνα της μουσικής τάσης, που εκπροσώπησε πιστά μέχρι σήμερα.
Αυτό που κάνει ιδιαίτερη και φρέσκια την μουσική αυτή πρόταση, είναι το ντουέτο της με τον Θωμά Πέτρου στα πλήκτρα. Ο Θωμάς Πέτρου επιμελείται με κάθε τρόπο, σολιστικά, ερμηνευτικά, ενορχηστροτικά, «αρχιτεκτονικά» θα μπορούσαμε να πούμε, το σύνολο της μουσικής παράστασής και οι δυο τους μαζί συνιστούν ένα μοναδικό ντουέτο ώστε ο ακροατής να μπορεί να απολαύσει ένα ευφάνταστο εγχείρημα, κατά το οποίο από κοινού επιχειρούν και καταφέρνουν να ακουστούν σαν ένας και σαν πολλοί ταυτόχρονα.

Τιμές εισιτηρίων:
Προπώληση 10€
Πόρτα 12€
Προπώληση εισιτηρίων: τηλεφωνικά στο 2231051075 & 6936995142

Μανώλης Λιδάκης & Χρυσόστομος Καραντωνίου LIVE : «Να σε πηγαίνω όπου με πας»
2020-01-31 22:00
Ο Μανώλης Λιδάκης, συναντά τον Χρυσόστομο Καραντωνίου. Μαζί τους και ο Πάνος Παπαϊωάννου.

Η σύμπραξη αυτή, αποτελεί ένα μουσικό γεγονός και μια αφορμή να ξαναθυμηθούμε πόση ομορφιά και πόσο αίσθημα μπορεί να νοιώσουμε, ακούγοντας έναν τόσο σπουδαίο ερμηνευτή, τον Μανώλη Λιδάκη -που έχει αφήσει το αποτύπωμά του στις στιγμές μας και τα τραγούδια του στα χείλη μας- να συνοδεύεται από τον Χρυσόστομο Καραντωνίου, έναν σημαντικό δημιουργό, δεξιοτέχνη και ενορχηστρωτή του νεότερου ελληνικού τραγουδιού και οι δυο τους, να συναντιούνται με τον Πάνο Παπαϊωάννου, έναν από τους σημαντικότερους ερμηνευτές της νέας γενιάς, που ξεχωρίζει για το καλλιτεχνικό ήθος, το ταλέντο και τα τραγούδια του.
Στην παράσταση θα ακουστούν αγαπημένες επιτυχίες του μοναδικού ερμηνευτή, όπως τα: «Για να σε συναντήσω», «Μάτια παλάτια», «Με τα φτερά του έρωτα», «Γλάρος», «Ξημέρωμα 1ης Ιανουαρίου 2000 μ.Χ.» που όλοι έχουμε τραγουδήσει, αλλά και τραγούδια άλλων που ο ίδιος αγαπά και θα τραγουδήσει για πρώτη φορά.
Επίσης, θα παρουσιαστούν τραγούδια από την καινούργια δισκογραφική δουλειά του Μανώλη Λιδάκη “Να σε πηγαίνω όπου με πας”, σε μουσική του συνοδοιπόρου του στις μουσικές του εμφανίσεις, Χρυσόστομου Καραντωνίου και σε στίχους του ξεχωριστού Κώστα Φασουλά.
Ο Μανώλης Λιδάκης, ο Χρυσόστομος Καραντωνίου και ο Πάνος Παπαϊωάννου, σε βραδιές φτιαγμένες από ακριβές ερμηνείες και αστείρευτες μουσικές, βραδιές γεμάτες από το πάθος και τη δύναμη που έχουν τα σπουδαία τραγούδια.

Ηχοληψία – Φωτισμοί : Κώστας Χαϊκάλης
Επιμέλεια – Επικοινωνία : Φόρμιγγα art
Οργάνωση Παραγωγής Ηχόχρωμα

Ώρα έναρξης 22.00

Τιμές εισιτηρίων:
Προπώληση 12€
Πόρτα 15€
Προπώληση εισιτηρίων: τηλεφωνικά στο 2231051075 & 6936995142

Αποστόλης Μπαρμπαγιάννης - Τσολιάς εν δε Τσόλια Μπαντ! «Πίτσες Μπλε»
2020-01-25 22:00
Ο punk φουστανελάς, επιστρέφει στην κανονικότητα κραδαίνοντας την πίτσα στο χέρι, κερνάει ανάπτυξη με φόρους και οργώνει πόλεις και χωριά της Ελλάδας, της Ευρώπης και του κόσμου όλου
για να παρουσιάσει την Κομέντια Ερουντίτα: «Πίτσες Μπλε».
Τσολιάς εν δε Τσόλια μπάντ!
Μια μουσικό-σατιρική παράσταση λοξού πολιτικού λόγου & σατιρικού τραγουδιού.
Ένας επιθεωρησιακός αθυρόστομος μονόλογος μπλεγμένος με μουσικές, φάρσες και βίντεο με πρωταγωνιστή τον δημοσιογράφο-ΜΑΤ, Μπαλούρδο.
Ένα πολυθέαμα φτιαγμένο με αγνά υλικά από την μητέρα στύση.
Θα αναγνωστούν: χειρόγραφες επιστολές του Ιησού.
Θα καταπατηθούν: ανθρώπινα δικαιώματα
Θα καούν: αναρχικές βίγκαν λεσβίες μπαχαλοσατανίστριες μάγισσες
Θα φαγωθούν: προσφυγάκια (όχι τα ψάρια)

«Πίτσες Μπλε»
Τσολιάς εν δε Τσόλια μπάντ!

ΣΥΝΤΕΛΕΣΤΕΣ:
Κείμενα – Στίχοι – Σκηνοθεσία: Αποστόλης Μπαρμπαγιάννης

Μαζί του: «Δε Τσόλια Μπάντ» :
Kιθάρες – Ενορχηστρώσεις – Δημήτρης Στασινός
Πλήκτρα – Αντώνης Παλαμάρης
Μπάσο – Νίκος Τσιμπινός
Τύμπανα – Αλέξανδρος Σταματίου
Ηχοληψία: Γιώργος Κατσιάνος
Video: Χρήστος Καρτέρης
Ηχοληψία video: Γιάννης Φωτιάδης
Φωτογραφίες: Πάνος Γιαννακόπουλος
Artwork: Κωνσταντίνος Γεωργαντάς
Management – Παραγωγή: PROSPERO, www.prospero.com.gr

Ώρα έναρξης 22.00
Τιμές εισιτηρίων:
Προπώληση 10€
Πόρτα 12€
Προπώληση εισιτηρίων: τηλεφωνικά στο 2231051075 & 6936995142

Useful links:
FaceBook Page: Apostolis Barmpagiannis
Instagram: @apostolis_barmpagiannis
Twitter: @Apostolis Barmpagiannis official
Site: www.ellinofreneianet.gr

Ρίτα Αντωνοπούλου live - «2ω και 26λ με το ΧΡΟΝΟ»
2020-01-18 22:00
Η Ρίτα Αντωνοπούλου παρουσιάζει την παράσταση «2ω και 26λ με το ΧΡΟΝΟ». Η Ρίτα Αντωνοπούλου επιστρέφει με μία άρτια, σχεδιασμένη παράσταση που συνδυάζει τα τραγούδια, τη θεατρικότητα και τον λόγο.
Η νέα παράσταση είναι βασισμένη στο αιώνιο και θεμελιώδες για την ανθρωπότητα ζήτημα του ΧΡΟΝΟΥ που έχει απασχολήσει τους δημιουργούς από την πρώτη στιγμή που ανέτειλε στον κόσμο η καλλιτεχνική έκφραση.
Αυτή τη φορά η ιδέα της αγαπημένης ερμηνεύτριας ζωντανεύει επί σκηνής με τη συμμετοχή τριών ταλαντούχων μουσικών, συνδυάζοντας τη φυσική θεατρικότητα της ερμηνείας της, με επιλογές τραγουδιών που κινούνται αρμονικά σαν δορυφόροι γύρω από τον πυρήνα του κεντρικού θέματος.
Η Ρίτα Αντωνοπούλου επιλέγει και συνδυάζει με τρόπο αριστοτεχνικό, αγαπημένα τραγούδια που έχουν άμεση ή έμμεση αναφορά στο χρόνο, με λόγο που ρέει αβίαστα και συνδέει αρμονικά τα συστατικά της παράστασης, την εξαιρετική ερμηνεία, το χιούμορ, τη συγκίνηση, τη χαρά και το παιχνίδι.
Τι είναι τελικά ο χρόνος; Ποιος τον επινόησε και με ποιο δικαίωμα;
«Ο χρόνος είναι διφορούμενος. Είναι τόσο άπειρος όσο και πεπερασμένος. Μετρήσιμος και ανυπολόγιστος, ευέλικτος και αυστηρός.»
Απαντήσεις δεν υπάρχουν ή αν υπάρχουν δημιουργούν νέα ερωτήματα.
Η Ρίτα Αντωνοπούλου, για την οποία η σκηνή και το κοινό αποτελούν τα στοιχεία του φυσικού της χώρου, επιχειρεί να δώσει απαντήσεις και να θέσει ερωτήματα συνομιλώντας με τον κόσμο και τραγουδώντας μαζί του.
Οι μουσικοί που συνοδεύουν τη Ρίτα, σπουδαίες προσωπικότητες του χώρου, με μαέστρο τον μοναδικό σολίστ, συνθέτη κι ενορχηστρωτή Μανόλη Ανδρουλιδάκη, αποτελούν αναπόσπαστο μέρος της παράστασης και συμβάλλουν με το ταλέντο τους στο να φύγουμε όλοι στο τέλος μ’ αυτήν την ξεχωριστή αίσθηση ότι μοιραστήκαμε ουσία και συναισθήματα.
“Κανείς δε μπορεί να πάει πίσω και να κάνει μια καινούργια αρχή. Μπορούμε όμως να ξεκινήσουμε σήμερα, τώρα και να κάνουμε ένα καινούριο τέλος.”

Μανώλης Ανδρουλιδάκης: Κλασσική Κιθάρα, ενορχήστρωση
Μιχάλης Ατσάλης: Ακουστική Κιθάρα
Φωτογραφία : Άκης Χρήστου
Επιμέλεια παραγωγής: Ogdoo Music Group

Τιμές εισιτηρίων:
Προπώληση 10€
Πόρτα 12€
Προπώληση εισιτηρίων: τηλεφωνικά στο 2231051075

Γεωργία Νταγάκη live
2020-01-04 22:00
Το Σάββατο 4 Ιανουαρίου η Γεωργία Νταγάκη | GeorgiaDagaki στο πλαίσιο της χειμερινής της περιοδείας, επισκέπτεται τη «Χώρα» παρουσιάζοντας μια μουσική παράσταση πρόκληση!
Στο φυσικό της περιβάλλον που είναι η σκηνή, θα ελευθερώσει την “Τίγρη” που έχει μέσα της και θα μας αιχμαλωτίσει με τα έντονα συναισθήματα που γεννιούνται μέσα από τα τραγούδια και τις ερμηνείες της!
Το πάθος, η ένταση, η δύναμη της φωνής και της ψυχής της, είναι τα κύρια χαρακτηριστικά που σε καθηλώνουν σε κάθε ζωντανή της εμφάνιση.
Θα μοιραστεί μαζί μας επιλογές από το προσωπικό της ρεπερτόριο, δικά της αγαπημένα αλλά και “ξένα” τραγούδια, σε μία μουσική παράσταση που θα μιλήσει απευθείας στην καρδιά…
Συμμετέχουν:
Νίκος Ταβουλάρης (κιθάρα)
Γιώργος Θεοδωρόπουλος (πλήκτρα)
Μιχάλης Γαλάνης (τύμπανα)
Γιώργος Γαζής (μπάσο)

Ώρα έναρξης 22.00
Τιμές εισιτηρίων:
Προπώληση 10€
Πόρτα 12€
Προπώληση εισιτηρίων: τηλεφωνικά στο 2231051075

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Χατζηφραγκέτα THE BAND live
2020-01-03 22:00
Οι Χατζηφραγκέτα μετά από δύο χρόνια απουσίας επιστρέφουν σε full band σύνθεση στο…….. για μια μεγάλη συναυλία.
Επιστρέφουν δυναμικά για να μας παρουσιάσουν με τον δικό τους μοναδικό και αυθεντικό τρόπο παλιά και νέα τραγούδια.
Ας φωνάξουμε όλοι μαζί «Ξερό ψωμί και φέτα, ΧΑΤΖΗΦΡΑΓΚΕΤΑ!»

Οι Χατζηφραγκέτα είναι:
Πάνος Φραγκιαδάκης / Φωνή, κιθάρα
Βαγγέλης Χατζηγιάννης / Φωνή, κιθάρα
Βασίλης Τσιγκρής / Μπάσο
Γιώργος Χριστοδούλου / Τύμπανα

Ώρα έναρξης 22.00
Τιμές εισιτηρίων:
Προπώληση 10€
Πόρτα 12€
Προπώληση εισιτηρίων: τηλεφωνικά στο 2231051075
Official facebook page: Xatzifrageta (official)

Δημήτρης Ζερβουδάκης Live
2019-12-28 22:00
Ο Δημήτρης Ζερβουδάκης στα πλαίσια της χειμερινής του περιοδείας επισκέπτεται τη μουσική σκηνή της «Χώρας» , παρουσιάζοντας ένα πρόγραμμα ανανεωμένο, εμπεριέχοντας και κομμάτια από τη νέα του δισκογραφική πρόταση.
Νέα στοιχεία στον ήχο διαδέχονται την γνησιότητα της καλλιτεχνικής πορείας του Δημήτρη Ζερβουδάκη, προσφέροντας την αμεσότητα της ζωντανής επαφής, με την ‘’αλήθεια’’ ως βασικό μέσο γεφύρωσης με το κοινό του .
Την αισθαντική φωνή του και την χαρακτηριστική ερμηνεία του συνοδεύουν έξι εκλεκτοί μουσικοί, διαμορφώνοντας μια παράσταση γεμάτη συναίσθημα, δυναμισμό κι ανατρεπτική διάθεση.
Παναγιώτης Κουτσούρας(μπουζούκι)
Θανάσης Αρχανιώτης (τύμπανα)
Διαμαντής Καραγιαννακίδης (πλήκτρα)
Θάνος Κολοκυθάς (μπάσο)
Γιώργος Μακρής (πνευστά)
Νίκος Παπαδόπουλος (κιθάρες)
Μάκης Δρακόπουλος (ηχοληψία)

Ώρα έναρξης 22.00
Τιμές εισιτηρίων:
Προπώληση 12€
Πόρτα 15€
Προπώληση εισιτηρίων: τηλεφωνικά στο 2231051075

«Τικ Τακ μέχρι την Πρωτοχρονιά ή Πώς να κάνετε φίλο έναν Καλικάντζαρο» - Παράσταση κουκλοθέατρου
2019-12-26 12:30
Από την ομάδα ΟΥΠΣ! το κουκλοθέατρο
Σε ένα δεντροπαραμυθένιο σκηνικό επιτραπέζιες κούκλες άμεσου χειρισμού, τεχνικές θεάτρου σκιών καθώς και πρωτότυπη μουσική ζωντανεύουν ένα σύγχρονο πρωτοχρονιάτικο παραμύθι.
Ένα παραμύθι που οι ρίζες του βρίσκονται στις λαϊκές παραδόσεις των καλικαντζάρων και ταυτόχρονα περιπλανιέται σε ερωτήματα που μόνο η φίλια και η αλληλεγγύη μπορούν να απαντήσουν.
Τικ τακ τικ τακ…
Τα λεπτά κυλούν και η ώρα πλησιάζει για την πρωτοχρονιά.
Όλοι περιμένουν με χαρά και ανυπομονησία.
Όμως ξαφνικά όλα τα ρολόγια σταματούν και ο χρόνος παγώνει.
Τι συνέβη?
Δεν θα έρθει φέτος ο καινούργιος χρόνος?
Τι θα γίνει με την φετινή πρωτοχρονιά?
Την λύση θα δώσουν ένας μικρός καλικάντζαρος και ένα κορίτσι.
Μια ιστορία για μικρά, μεγάλα, καλά και άτακτα παιδιά.
Μια καλικαντζαρίσια χοροπηδιχτή ιστορία.
Μια ιστορία για να ανακαλύψουμε αν τελικά άνθρωποι και καλικάντζαροι διαφέρουν.
Μια ιστορία για όλα όσα είναι πιο σημαντικά από τα δώρα τις κορδέλες και τα λαμπιόνια
Μια ιστορία για την φιλία το νοιάξιμο και την διαφορετικότητα.
Για παιδιά από 3-103 χρονών
διάρκεια παράστασης 60′
Παραμύθι-εμψύχωση -κούκλες-σκηνικά : ΟΥΠΣ! το κουκλοθέατρο
Μουσική :Ευριπίδης Ζαφείρας, Βαγγέλης Αλεξόπουλος

Είσοδος: 5 ευρώ
Πληροφορίες – κρατήσεις στο 2231051075

For privacy reasons YouTube needs your permission to be loaded.I Accept
Teaser : Δανάη Μανουσαρίδη

http://www.oupspuppetry.gr/
https://www.facebook.com/OUPS-the-puppet-theater-107602269582337/

“Σε κάθε γειτονιά”- Active Member live
2019-12-22 21:30
Οι Active Member βρίσκονται στην ενεργό δράση 27 χρόνια. Είτε με την δύναμη του ονόματός τους, ως ενεργά μέλη, είτε με διάφορα μουσικά και άλλα project, o B.D.Foxmoor – ιθύνων νους – και η Sadahzinia έχουν βρει έναν δικό τους τρόπο να ερμηνεύουν το γίγνεσθαι, το πως μεταβάλλονται τα πράγματα και οι καταστάσεις σε ένα κόσμο παλλόμενο ή και βουβό. Δεκάδες album, περισσότερα από 1500 τραγούδια, ζωή μετρημένη με ρίμες και λέξεις…
Οι Active Member όπως δεν τους έχετε ξαναδεί, σε μικρούς χώρους, σε ιδρύματα, φυλακές, δρόμους και πλατείες για να νοιώσουν τη κάθε ανάσα δίπλα τους και να μοιραστούν αγάπη.
Σε κάθε γειτονιά λοιπόν.
Κάνουν ένα οδοιπορικό με πολύ γνωστά κομμάτια τους και χιλιοτραγουδισμένα από τον κόσμο, ενώ ερμηνεύουν και κομμάτια που σπάνια έχουν ακουστεί στις συναυλίες τους.
Όλο το οδοιπορικό θα βιντεοσκοπηθεί για να γίνει ντοκιμαντέρ όπως και φωτογραφικό άλμπουμ. Το δύσκολο αυτό εγχείρημα προέκυψε ως ανάγκη από την επιθυμία του γκρουπ να έρθει πολύ κοντά με το κοινό που παρακολουθεί και στηρίζει χρόνια τώρα τη low bap αφήγηση.
Αυτήν τη φορά, με το μουσικό πεδίο παλλόμενο και ζωντανό από μουσικούς που όχι απλά κλήθηκαν να παίζουν αλλά κυρίως αγαπούν τα τραγούδια των Active Member εδώ και χρόνια. Κάθε τραγούδι είναι σαν να το ακούς από την αρχή καθώς οι λέξεις ακούγονται διαυγείς και καθαρές σαν πρώτη φορά ακόμα κι αν οι μυημένοι το έχουν χαράξει στη καρδιά τους από χρόνια…
Κατάθεση ψυχής αυτοί οι στίχοι με το ζωντανό μελωδικό υπόβαθρο. Ξυπνά μοναδικά συναισθήματα. Τα τραγούδια ακουμπούν και ψιθυρίζουν την ουσία που φτιάχτηκαν κάποτε. Οι γενιές συναντώνται με έναν κοινό κώδικα και βρίσκουν στέρεο πέρασμα για τη συνέχεια μέσα από τη μουσική και τα λόγια του γκρουπ.

ACTIVE MEMBER ΔΙΣΚΟΓΡΑΦΙΑ
1. «Διαμαρτυρία» 1992
2. «Στην ώρα των σκιών» 1994
3. «Τομεγάλο κόλπο» 1995
4. «Από τον τόπο της φυγής» 1996
5. «Οι μύθοι του βάλτου» 1998
6. «Μέρες παράξενες, θαυμάσιες μέρες» 2000
7. «Live-remix» 2000
8. «Στον καιρό του αλλόκοτου φόβου» 2001
9. «Πέρασμα στο ακρόνειρο» 2002
10. «Fiera» 2004
11. «Aπό το μεγάλο κόλπο στη Fiera” 2005
12. «Blah-blasphemy» (cd & dvd) 2005
13. «Σκιεράτσα» (box 3cd, “Blah-blasphemy 2”, “Άπνοια”,
“Βαθύσκιωτα”) 2006
14. «Άπ’ της φτιάξης μας τα λάθια» 2cd 2009
15. «Στων βουβών την εσχατιά» 2011
16. «Αρσενάλι» (2cd) 2012
17. «Cosmos Alivas» 2014
18. «Οutro-live» (2cd & dvd) 2015
19. «Ζαλίκι» (2cd) 2016
20. «Φρυκτωρία» 2019-2020

Ώρα έναρξης 21.30
Τιμές εισιτηρίων:
Προπώληση 10€
Πόρτα 12€
Προπώληση εισιτηρίων: τηλεφωνικά στο 2231051075

For privacy reasons YouTube needs your permission to be loaded.I Accept
For privacy reasons YouTube needs your permission to be loaded.I Accept

Μαρία Λούκα, Γιώργος Ζαχαριουδάκης και Στέλιος Συκάκης live - Είσοδος ελεύθερη
2019-12-15 15:00
Η Μαρία Λούκα,γνωστή από τις συνεργασίες της με σπουδαία ονόματα της μουσικής σκηνής όπως ο Γ.Χαρούλης,ο Σ,Μάλαμας,η Ελ.Βιτάλη,ο Μ.Λυδάκης,ο Ν.Μαμαγκάκης κ.α. συνεργάζεται με τον αναγνωρισμένο μουσικό Γιώργο Ζαχαριουδάκη και μας παρουσιάζει ένα πρόγραμμα γεμάτο αρώματα παράδοσης και εκπλήξεις από το έντεχνο ρεπερτόριο της Μαρίας. Συνοδοιπόρος ο Στέλιος Συκάκης.
Οι τρεις μουσικοί , μεταφράζουν με τον δικό τους τρόπο το παραδοσιακό υλικό προσπαθώντας να ανανεώσουν το παλιό, να το εμπλουτίσουν, και δημιουργικά να το εντάξουν στο σήμερα. Η Μαρία Λούκα, με τέσσερις προσωπικές δισκογραφικές δουλειές στο ενεργητικό της, προσδίδει ένα ιδιαίτερο ύφος και μια γυναικεία πνοή στο δημοτικό τραγούδι.
Ο Γιώργος Ζαχαριουδάκης, έχοντας ερευνήσει σε επίπεδο διδακτορικού την παραδοσιακή μουσική, αναβιώνει αρχέγονα και ξεχασμένα όργανα της Ελλάδας.
Ο Στέλιος Συκάκης, δεξιοτέχνης των νυχτών οργάνων, αναδεικνύει τις δυνατότητες των οργάνων φανερώνοντας ένα προσωπικό στυλ και ήχο.
Οι τρεις μουσικοί έχουν στο ενεργητικό τους μια πληθώρα εμφανίσεων στην Ελλάδα και στο εξωτερικό τα τελευταία δέκα χρόνια. Έχουν εκδώσει ένα άλμπουμ με τίτλο ”Αυγερινός” το οποίο αποτελεί ιδιαίτερη πρόταση για την ερμηνεία της ελληνικής παραδοσιακής μουσικής.
Για μια εμφάνιση στη «Χώρα» τη Κυριακή το μεσημέρι, 15 Δεκεμβρίου, ελάτε να γιορτάσουμε με διάθεση γιορτινή όπως παλιά!

Είσοδος ελεύθερη
Ώρα έναρξης 15.00

Μικρές Περιπλανήσεις live
2019-12-14 22:00
Από το 1985 ξεκινάει την πορεία της στο ελληνικό τραγούδι η “παρέα” από την Κω. Από τα ταβερνάκια και τις συναντήσεις σε σπίτια,….. στη δισκογραφία και τις συναυλίες σε χώρους όπως οι «Γραμμές», το «Μετρό», η «Σφεντόνα», η «Αίγλη» ,το Θέατρο Βράχων «Μελίνα Μερκούρη» κ.α. .
Κι όλα αυτά “εξ’ αιτίας” του Νίκου Παπάζογλου ο οποίος ήταν και ο παραγωγός σε όλους τους “ ζωντανά” ηχογραφημένους δίσκους των Μικρών Περιπλανήσεων. Ακόμα και η ηχογράφηση του τελευταίου, “χρονικά”, έγινε στο σπίτι του Παπάζογλου στη Νίσυρο, στο studio…”Νησιώτικο” όπως συνήθιζε να το αποκαλεί.
Οι Μικρές Περιπλανήσεις ήταν το αποτέλεσμα της συνεύρεσης στο νησί της Κω έξι νέων ανθρώπων με δημιουργικές ανησυχίες που έγιναν και παραμένουν ακόμη παρέα: ο Νίκος Αρμπιλιάς, ο Χρήστος Γαμβρέλλης, η Σταυρούλα Παπαηλία, ο Λεωνίδας Κουλίτσης, η Ελένη Κολετζάκη και ο Μάνθος Αρμπελιάς. Από το 1998 στην παρέα προστέθηκε και ο Γιάννης Παπαστεργίου και δεν είναι ο μόνος….Ο Στέργιος Πολύζος, ο Γιώργος Χαρτοφίλης, η Ελευθερία Πρωτόγερου, ο Γιώργος Χάκας, ο Μάριος Λεοντίδης, ο Νίκος Χουλιαράς….. καταθέτουν με στίχους την ψυχή τους και μπολιάζουν με τη σκέψη τους την παρέα.
Οι «Μικρές Περιπλανήσεις» μεγαλώνουν…
ΔΙΣΚΟΓΡΑΦΙΑ:
“ΜΙΚΡΕΣ ΠΕΡΙΠΛΑΝΗΣΕΙΣ” 1992
“ΑΓΟΝΗ ΓΡΑΜΜΗ” 1994
“ΗΜΕΡΕΣ ΑΠΡΑΞΙΑΣ” 1996
“ΚΛΕΦΤΕΣ ΤΟΥ ΧΡΟΝΟΥ” 2000
“ΜΕ ΟΔΗΓΟ ΜΟΥ ΕΝΑ ΠΑΙΔΙ” 2006
“ΑΣΤΡΑ ΠΟΥ ΨΙΧΑΛΙΖΟΥΝ ΦΩΣ” 2013
Στη «Χώρα», θα ακουστούν τραγούδια από τους έξι δίσκους του συγκροτήματος καθώς και “ανέκδοτα” από τους : Νίκο Αρμπιλιά ( μπουζούκι-λαούτο-μαντολίνο), Μάνθο Αρμπελιά (κιθάρα), Χρήστο Γαμβρέλλη (ακκορντεόν), Γιάννη Παπαστεργίου (βιολί-μαντολίνο) και Γιάννη Κολοβό (κόντρα μπάσο).

Ώρα έναρξης 22.00
Τιμές εισιτηρίων:
Προπώληση 10€
Πόρτα 12€
Προπώληση εισιτηρίων: τηλεφωνικά στο 2231051075
